Biljagt Kl. 23.15 i aftes eftersætter en af politiets patruljevogne, en mistænkelig mellemgrå BMW omkring Purhus ved Hobro. Biljagten slutter i Aalborg Der køres hastigt imod Aalborg, hvor farten ifølge politiet kommer op omkring 180 km. i timen. Omkring Indkildevej i Aalborg, mister chaufføren herredømmet over bilen, og den snurrer rundt nogle gange. Anholder to unge mænd Efterfølgende kan politiet anholde to unge mænd, der var i bilen. 17-årig efterlyst chauffør Chaufføren er en 17-årig ung mand, som er kendt af politiet i forvejen. I første omgang opgiver han falsk navn. Da politiet finder ud af den unge mands rette identitet, viser det sig, at han er efterlyst. D. 31.3. blev han domsanbragt, men det lykkedes ham, at slippe væk fra sine pædagoger på havnen i Frederikshavn. Det viser sig endvidere, at den unge mand er fradømt førerretten. Den anden mand i bilen, er en 20-årig ung mand, også fra Aalborg. Blodprøve og piller Politiet tager blodprøve af begge personer. Politiet finder nogle piller i lommen hos den ene af mændene. Bilen viste sig iøvrigt at være stjålet d. 18.3. i Ø. Hornum. De unge mænd er sat i detentionen.

Opsummering:
Politiet fangede i aftes to biltyve, der med 180 kilometer i timen forsøgte at slippe væk.